Gildeskål hovedkirke

Gildeskål hovedkirke er en langkirke i nygotikk fra 1881 i Gildeskål kommune, Nordland fylke. Gildeskål hovedkirke, også kalt Gildeskål nye kirke, er en av seks kirker i Gildeskål kommune; de øvrige er Gildeskål gamle kirke, Saura kirke, Mevik kapell, Nordstranda kapell og Sørfjorden kapell. Gildeskål kirkested Sammen med Gildeskål gamle kirke og Prestegården utgjør Gildeskål hovedkirke et helhetlig kirkested i Gildeskål. Bygningen Byggverket er i tre og har 750 plasser. Arkitekt for kirken var Carl Julius Bergstrøm. Hovedkirka er malt etter en dekorasjonsplan av arkitekt Harald Sund, og er holdt i nasjonale farger Interiøret Interiøret i Gildeskål hovedkirke er fra 1880-tallet. Altertavlen i kirken sto opprinnelig i Gildeskål gamle kirke og er fra 1713 tallet. I taket på kirken har Harald Sund malt stjernehimmel. Fra taket henger kirkeskipet, som er en fembøring ved navn Elias Blix. Kirkeklokken som henger i tårnet er fra 1858, og er enda i bruk under gudstjenestene. Referanser Eksterne lenker (no) «Gildeskål hovedkirke». Kirkesøk. Den norske kirke. (no) «Gildeskål hovedkirke». Kulturminnesøk. Riksantikvaren – Direktoratet for kulturminneforvaltning.